Noah Schwartz vei Floridan Alpha8:n voiton
Noah Schwartz vei Alpha8-tittelin Floridassa
World Poker Tourin Super High Roller -turnaussarja Alpha8 oli taas vuorossa viikonloppuna. Floridan Seminole Hollywood Hard Rock Casinolla pelattiin 100 000 dollarin sisäänoston turnaus, johon osallistui vain kuusi pelaajaa.
Kolmipäiväiseksi mitoitettu turnaus pelattiin hyvin verkkaiseen tahtiin ja ensimmäisen päivän lopussa kaikki pelaajat olivat vielä mukana. Toisena päivänä jatkettiin samaa vauhtia ja ensimmäinen pudotus tuli vasta kuuden tunnin pelin jälkeen. Lopulta kuitenkin finalistit saatiin selvitettyä ja peli pääsi toiselle tauolle.
Finaalipäivänä Noah Schwartz ja Jacob Schindler tulivat takaisin pöydän ääreen ottamaan mittaa toisistaan. Pelin alkaessa Schwartzin johtaessa 3:2 merkkipinolla. Schindler ei näyttänyt olevan hyvässä vedossa finaalipäivänä ja merkit alkoivat valua hiljakseen Schwartzin suuntaan. Viimeisessä jaossa Schindlerin K5 jäi vajaaksi Schwartzin Q9:lle, joka kasvoi lopulta täyskädeksi asti.
Pienen pelaajamäärän ansiosta voittajalle ei ollut luvassa kovin jättimäistä palkintoa. Schwartz kuittasi voitosta 585 000 dollaria ja oli ainoa, jolle maksettiin palkintorahoja.
WPT Alpha8 Florida Seminole, tulokset:
1. Noah Schwartz $585 000
2. Jacob Schindler